
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 165
                                                                din 27 august 2020
                                   privind prelungirea unor contracte de închiriere,

având ca obiect loturi de teren pentru expunerea și comercializarea tablourilor în sistem simeză

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 20.408/26.08.2020 şi la Consiliul Local Sighișoara cu nr. 20.479/27.08.2020, de referatul de aprobare, înregistrat cu nr. 20.411/26.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererile înregistrate la Municipiul Sighișoara, formulate de către beneficiarii (persoane fizice autorizate sau întreprinderi individuale) unor contracte de închiriere, având ca obiect loturi de teren pentru expunerea și comercializarea tablourilor în sistem simeză, situate în Municipiul Sighișoara, Piața Muzeului f.nr., cu referire la prelungirea acestor contracte pentru o perioadă de două luni, până la data de 23.10.2020;

Având în vedere clauza din contractele de închiriere, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune potrivit căreia: ,,Deoarece termenul de închiriere a fost stabilit prin convenţia părţilor, închirierea încetează de drept prin simpla trecere a timpului. Dacă chiriaşul foloseşte obiectul închiriat cu acordul proprietarului/administratorului şi după expirarea termenului stabilit prin contract, contractul de închiriere se consideră reînnoit prin tacita relocaţiune, care nu poate depăşi perioada de 1 an.ˮ;

Având în vedere petiția formulată de numiții Bobei Rodica Maria, Henț Eugen, Ursu Rădița și Cociș Mariana, înregistrată la Municipiul Sighișoara cu nr. 17.355/22.07.2020, dată la care contractele de închiriere cu nr. 248/2010, 247/2010, 250/2010 și 251/2010, cu modificările și completările ulterioare, erau în vigoare, petiție prin care au solicitat prelungirea cu două luni a contractelor de închiriere ai căror titulari sunt, justificat de faptul că activitatea acestora a fost afectată de perioada stării de urgență;

Având în vedere ședința ordinară a Consiliului Local Sighișoara din data de 30.07.2020, în care s-a dezbătut, printre altele, situația de fapt a beneficiarilor contractelor de închiriere antemenționate, cauzată de instituirea stărilor de urgență și alertă, prin măsurile impuse în vederea limitării răspândirii infecției cu virusul SARS – CoV – 2, s-a considerat prematură discuția cu privire la licitațiile loturilor de teren situate în Piața Muzeului, concluzionând-se justificată și legală doleanța chiriașilor, de prelungire a contractelor în discuție, cu încă două luni;
Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;
Având în vedere Raportul de specialitate al Direcției Administrarea Patrimoniului, înregistrat cu nr. 20.410/26.08.2020, prin care se propune prelungirea unor contracte de închiriere, având ca obiect loturi de teren pentru expunerea și comercializarea tablourilor în sistem simeză;
Având în vedere avizele favorabile ale comisiilor de buget și juridică;
În temeiul art. 108 lit. „c”, art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ş T E:
Art. 1. (1) Se aprobă prelungirea unor contracte de închiriere, încheiate cu persoane fizice autorizate sau întreprinderi individuale având ca obiect loturi de teren pentru expunerea și comercializarea tablourilor în sistem de simeză, situate în Municipiul Sighișoara, Piața Muzeului f.nr., conform tabelului nominal - anexa nr. 1 la prezenta hotărâre.
(2) Chiria este cea stabilită prin contractele de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractelor de închiriere este de 2 (două) luni, perioadă care încetează la data de 23.10.2020.

(4) Prelungirea contractelor de închiriere se va face prin act adiţional.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Generală Arhitect Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Sîrbu Ioan - Iulian        

                                             Contrasemnează pentru legalitate

                                                                                                SECRETARUL GENERAL al municipiului,

                                                                                                               Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  7 ex. Direcţia Administrarea Patrimoniului;
  1 ex. Biroul Buget, Contabilitate, Salarizare – Direcția Economică;
  1 ex. Biroul Impozite și Taxe – Direcția Economică;
  1 ex. Biroul Juridic.
17 ex.

B.A. 
